Publication: Magyar Közlöny
Issue: MK-2000-108 (Year: 2000, Number: 108)
Era: 1990-2004
Section: a 2000. évi CXII. törvényhez
Paragraph Index: 388

2. A Térségi Szerkezeti Terv meghatározó elemei és irányelvei A térségi szerkezeti terv meghatározza az üdülőkörzetben a területfelhasználás rendjét, a távlati közlekedési hálózat és infrastruktúra rendszerek nyomvonalait, a településrendszer térbeli rendjét, és javaslatot ad a természetközeli területek összefüggő szerkezetére. 2.1. A térségi területfelhasználás rendje A térségi szerkezeti terv a térségi területfelhasználás rendjét, a térségi területfelhasználási egységeket térségi területfelhasználási kategóriákba sorolva jellemzően erdőgazdasági, jellemzően mezőgazdasági (szántó, rét, legelő, kert, gyümölcsös, szőlő), jellemzően települési, egyedileg meghatározott területként határozza meg. 2.1.1. Jellemzően erdőgazdasági területek Az üdülőkörzet területén — különös tekintettel a partközeli települések területére — környezetvédelmi (talajés vízminőség-védelmi) ökológiai, tájesztétikai, idegenforgalmi szempontból egyrészt meg kell akadályozni az erdőterület csökkenését, más célú használatát, másrészt az erdőterület nagyságát növelni kell. A Balaton vízgyűjtő területére készült vízminőség-védelmi komplex meliorációs és erdősítési tanulmány 60 ezer hektár gyenge minőségű külterületi mezőgazdasági föld egy részét erdőtelepítéssel gazdaságosan hasznosítható területként jelöli meg. Az erdősítésre figyelembe vehető területek: — a 25% feletti meredekségű lejtők, — a 17% feletti lejtőn lévő szántók, — a 25% feletti lejtőkön elhelyezkedő ültetvények és déli fekvésű legelők, — a 17—25% közötti erózióveszélyes legelő területek, — a sík és 12% alatti lejtésű, a szélerózió által erősen veszélyeztetett laza talajok, — a mély fekvésű, víz által veszélyeztetett területek. A partközeli települések egy részén, a tervlapon jelölt területeken az erdőterületek egy részét jóléti és védelmi rendeltetésbe kell sorolni, és ezen erdőterületekre a minő- 2000/108. szám ségi turizmust szolgáló sport-, szabadidő, üdülési létesítmények — meghatározott feltételek mellett — elhelyezhetők. Az erdősítési programban figyelembe kell venni az ökológiai szempontokat is, amelyek a gyepterületek, vizes élőhelyek esetében több esetben az erdősítés ellen szólnak. A Balaton-felvidéki szubmediterrán tájjelleget — többek között — a legelőként nyilvántartott sziklagyepek is képviselik, és e területek erdősítése sem kívánatos. Mindezeket figyelembe véve a vízgyűjtő terület 60 ezer hektár gyenge minőségű külterületi mezőgazdasági területéből, csak a kiemelt üdülőkörzet területére vetítve, erdőtelepítés mintegy 9500 ha külterületi mezőgazdasági területen javasolt. (Somogy megyében 4950 ha, Veszprém megyében 3200 ha, Zala megyében 1350 ha.) 2.1.2. Jellemzően mezőgazdasági terület A terv a szántóterületek csökkenése mellett a rét, legelő területek növekedésével számol. Egyes szántóterületek gyepterületekké alakításával a bemutató, ismeretterjesztő, tájfenntartó, illetve gazdasági célú állattartás fejlesztése javasolt. A tájfenntartás, táji értékek megőrzése, valamint az itt élők foglalkoztatása szempontjából fontos az adottságokhoz igazodó termelés, így az állattenyésztés és a szőlészet-borászat és gyümölcstermesztés támogatása. Az üdülőkörzet parttól hátrébb fekvő területein a hagyományos tájhasználat értékeinek megőrzése a cél, ezért az itt kialakult, jellemzően mező-, illetve erdőgazdasági területeket jelentősebb változtatás nélkül fenn kell tartani. 2.1.3. Jellemzően települési terület Az üdülőkörzet fejlődése szempontjából döntő a jellemzően urbanizált, műszakilag igénybe vett területek kiterjedése. A terv az üdülőkörzet háttérterületén és a Nemzeti Park területén a belterület növelési lehetőségeket a települések igényeinek korlátozott figyelembevételével, vízvédelmi, környezetvédelmi, térszerkezeti, infrastruktúra fejlesztési, természetvédelmi és gazdasági szempontok alapján jelölte ki. Az urbanizált terület visszafogott növekedését területileg arányosabban elosztva — a parti terhelés és az összefüggő települési területek további növekedésének megakadályozása céljából — a térszerkezet változtatásával, új, a tóparttal párhuzamos, a háttérterületek felé eltolt, illetve a tópartra merőleges fejlesztési vonalak mentén kell biztosítani. 2.1.4. Egyedileg meghatározott terület A nagyobb kiterjedésű bányászati tevékenység által roncsolt, más térségi területfelhasználási kategóriákba nem sorolható területeken a jelenlegi területhasználatnál kedvezőbb, komplex tájrehabilitációval egybekötött újrahasznosítást kell megvalósítani. A tájrehabilitációra javasolt területek mellett ebbe a kategóriába kerültek besorolásba egyes, a minőségi turizmus, üdülés fejlesztését szolgáló zöldfelület jellegű területek is. 2.2. Infrastruktúra hálózatok és létesítmények 2.2.1. A közlekedés hálózatára és létesítményeire vonatkozó irányelvek A terv döntő változást hozó fejlesztési elemei a jelenlegi 8-as út Székesfehérvár és Veszprém közötti szakaszának 2× 2 sávosra történő kiépítése és az M8-as autópálya megépítése, azaz a jelenlegi 8-as út és az M7-es autópálya összekötése, amelynek nyomvonala Lepsény nyugati határától vezet ÉNy-i irányba, új csomóponttal keresztezi az M7-es autópályát, Balatonfőkajár, Csajág és Balatonkenese közigazgatási területét érintve érve el Papkeszi nyugati határát és kapcsolódik a Veszprémet elkerülő tervezett nyomvonalhoz. Így az északi partra irányuló forgalom már Székesfehérvár után leválasztható az M7-es autópályáról. Ezt követően a kisebb, alsóbbrendű útszakaszok kiépítésével, valamint a jelenlegi 7301. jelű összekötő út, a tervek szerint 77. számú veszprém—keszthelyi főút minőségi átépítésével lehetővé kell tenni az északi oldalra (Balaton-felvidék) érkező forgalom arányos szétosztását. A jelenlegi 7301. jelű összekötő út, a tervek szerint

Source: https://magyarkozlony.hu/hivatalos-lapok/3f99e42c2f79db1a9b6f6bcc03cd73d2355064ee/dokumentumok/c9953a296999f2a0e8a71fbe2b8998b7e482facc/letoltes